Man wat glo drankie op Zuma mors Dinsdag gevonnisDaryl Peense. Foto: Facebook Daryl Peense is in Julie vanjaar skuldig bevind aan aanranding nadat hy tydens verlede jaar se Durban July-perdewedren in hegtenis geneem is nadat hy glo sy drankie op Zuma gemors het. Peense het tydens sy verhoor ontken dat hy sy drankie opsetlik op Zuma gemors het. Hy het aangevoer die drankie het gemors toe mense teen hom gestamp het. Dit het ook gedurende die verhoor aan die lig gekom dat die drankie nooit op Zuma gemors het nie maar wel op een van sy lyfwagte wat oor hom gestaan het. Peense het erken dat hy onder die invloed van alkohol was toe die voorval plaasgevind het. Die saak is vroeër uitgestel aangesien die verdediging ‘n verslag by die proefbeampte aangevra het.